ହିବୃ ଉଇକିପିଡ଼ିଆ

ହିବୃ ଉଇକିପିଡ଼ିଆ (ହିବ୍ରୁ: ויקיפדיה העברית, IPA: [vikiˈpedja ha(ʔ)ivˈʁit]) ହେଉଛି ଉଇକିପିଡ଼ିଆର ହିବ୍ରୁ ଭାଷା ସଂସ୍କରଣ। ଏହି ସଂସ୍କରଣ 8 ଜୁଲାଇ 2003 ତାରିଖରେ ଆରମ୍ଭ ହୋଇଥିଲା ଏବଂ 18 ଜାନୁଆରୀ 2026 ପର୍ଯ୍ୟନ୍ତ ଏଥିରେ 3,89,156ଟି ଲେଖା ରହିଛି।

 ସମୟରେଖାରେ ପ୍ରଗତି 

 8 ଜୁଲାଇ 2003: ହିବ୍ରୁ ଉଇକିପିଡ଼ିଆ ସଂସ୍କରଣର ଶୁଭାରମ୍ଭ ହେଲା।
 25 ଅକ୍ଟୋବର 2003: 1,000ତମ ଲେଖା ଲିଖାଗଲା।
 22 ଜୁଲାଇ 2004: ଇସ୍ରାଏଲର ତେଲ୍ ଆଭିଭରେ ହିବ୍ରୁ ଉଇକିପିଡ଼ିଆ ସମ୍ପାଦକମାନଙ୍କର ପ୍ରଥମ ସଭା ହେଲା।
 10 ସେପ୍ଟେମ୍ବର 2004: 10,000ତମ ଲେଖା ଲିଖାଗଲା।
 20 ସେପ୍ଟେମ୍ବର 2004: କାଜାକସ୍ତାନର ଝଣ୍ଡା ବିଷୟକ ହିବ୍ରୁ ଲେଖା ସମସ୍ତ ଉଇକିପିଡ଼ିଆରେ ସୃଷ୍ଟି ହୋଇଥିବା ଦଶ ଲକ୍ଷତମ ଲେଖା ହେଲା।
 24 ଡିସେମ୍ବର 2006: 50,000ତମ ଲେଖା ଲିଖାଗଲା।
 10 ଜାନୁଆରୀ 2010: 1,00,000ତମ ଲେଖା ଲିଖାଗଲା।
 29 ଅଗଷ୍ଟ 2013: 1,50,000ତମ ଲେଖା ଲିଖାଗଲା।
 28 ଡିସେମ୍ବର 2016: 2,00,000ତମ ଲେଖା ଲିଖାଗଲା।
 15 ସେପ୍ଟେମ୍ବର 2019: 2,50,000ତମ ଲେଖା ଲିଖାଗଲା[2]।
 3 ଅଗଷ୍ଟ 2021: 3,00,000ତମ ଲେଖା ଲିଖାଗଲା।

 ବିଶେଷତା 
ହିବ୍ରୁ ଉଇକିପିଡ଼ିଆରେ ଅନେକ ସଂଗଠିତ ଲେଖା-ଲେଖନ ପ୍ରକଳ୍ପ ରହିଛି। ସେମାନଙ୍କ ମଧ୍ୟରେ ୱିକିଟର୍ଟ—ଟର୍ଟ ଆଇନ ଉପରେ ମୂଳ ଶାସ୍ତ୍ରୀୟ ଲେଖା ଲେଖିବା ପାଇଁ ଏକ ପ୍ରକଳ୍ପ[3], ଫିଜିଓୱିକି—ୱେଇଜମାନ୍ ବିଜ୍ଞାନ ସଂସ୍ଥାର ସହଯୋଗରେ ଭୌତବିଜ୍ଞାନ ସମ୍ପର୍କିତ ଲେଖା ଲେଖିବା ଓ ସୁଧାର କରିବା ପ୍ରକଳ୍ପ[4], ଏବଂ ଅନ୍ୟାନ୍ୟ ଚାଲୁଥିବା ଶାସ୍ତ୍ରୀୟ ପ୍ରକଳ୍ପ ଅଛି[5]। ଅନ୍ୟ ଗୋଟିଏ ମୁଖ୍ୟ ବିଷୟ ହେଉଛି ଯହୂଦୀ ଇତିହାସ ଏବଂ ଇସ୍ରାଏଲର ଇତିହାସ।

2006 ମସିହାରେ ଏଲେଫ୍ ମିଲିମ୍ ପ୍ରକଳ୍ପ[6] (ଇଂରାଜୀ: Thousand Words/Thousand Miles Project) ଆରମ୍ଭ ହୋଇଥିଲା, ଯାହାର ଉଦ୍ଦେଶ୍ୟ ମୁକ୍ତ ଛବି ଯୋଗାଇ ଉଇକିପିଡ଼ିଆକୁ ସମୃଦ୍ଧ କରିବା। ଉଇକିପିଡ଼ିଆ ସମ୍ପାଦକମାନଙ୍କ ଦଳ ଦେଶର ବିଭିନ୍ନ ସ୍ଥାନକୁ ଭ୍ରମଣ କରି ଇସ୍ରାଏଲୀ ସ୍ଥଳଗୁଡ଼ିକର ଛବି ତୁଳନ୍ତି।

ହିବ୍ରୁ ଶବ୍ଦବନାନ୍ ଏକ ବିବାଦସ୍ପଦ ବିଷୟ। ହିବ୍ରୁ ଭାଷା ଆକାଡେମୀ ପକ୍ଷରୁ ପ୍ରକାଶିତ ମାନଦଣ୍ଡଗୁଡ଼ିକ ସାଧାରଣ ବ୍ୟବହାରରେ ସବୁବେଳେ କଢ଼ାକଢ଼ି ଅନୁସରଣ ହୁଏ ନାହିଁ। ଏହିକାରଣରୁ, ହିବ୍ରୁ ଉଇକିପିଡ଼ିଆ ସମୁଦାୟ ଆଲୋଚନା ଓ ମତଦାନ ମାଧ୍ୟମରେ ଶବ୍ଦବନାନ୍ ସମସ୍ୟାଗୁଡ଼ିକର ସମାଧାନ କରେ, ଯାହାଦ୍ୱାରା ସାମଞ୍ଜସ୍ୟ ରଖାଯାଏ। ପ୍ରାୟୋଗିକ ଭାବେ ସମ୍ଭବ ହେଲେ, ବଟ୍ ବ୍ୟବହାର କରି ସ୍ୱୟଂଚାଳିତ ଭାବେ ଏହି ନିଷ୍ପତ୍ତିଗୁଡ଼ିକୁ ଲାଗୁ କରାଯାଏ।

ହିବ୍ରୁ ଉଇକିପିଡ଼ିଆର ପ୍ରାସଙ୍ଗିକତା (notability) ସମ୍ବନ୍ଧୀୟ ମାନଦଣ୍ଡଗୁଡ଼ିକ ତୁଳନାମୂଳକ ଭାବେ କଠୋର।

ହିବ୍ରୁ ଉଇକିପିଡ଼ିଆ ପ୍ରତିବର୍ଷ ପ୍ରତିଯୋଗିତାର ଆୟୋଜନ କରେ, କେବେ କେବେ ୱିକିମିଡ଼ିଆ ଫାଉଣ୍ଡେସନର ସହଯୋଗ ସହିତ, ଏବଂ ସାମାଜିକ ମିଳନୀ ଓ ପିକନିକ୍‌ର ମଧ୍ୟ ବ୍ୟବସ୍ଥା କରାଯାଏ।

ହାଆରେତ୍ସ ସମ୍ବାଦପତ୍ରର ସାମ୍ବାଦିକ ଓମେର୍ ବେନ୍ଯାକୋବ୍ ୨୦୨୩ ମସିହାରେ ଇସ୍ରାଏଲ–ପାଲେସ୍ତିନୀ ସଂଘର୍ଷ ସନ୍ଦର୍ଭରେ କହିଥିଲେ ଯେ, “ଇଂରାଜୀ, ସ୍ପାନିଶ କିମ୍ବା ଆରବୀ ପରି ବିଶ୍ୱବ୍ୟାପୀ ଭାଷାର ଉଇକିପିଡ଼ିଆଗୁଡ଼ିକଠାରୁ ଭିନ୍ନ ଭାବରେ, ହିବ୍ରୁ ଉଇକିପିଡ଼ିଆ ପୋଲିଶ କିମ୍ବା ହଙ୍ଗେରିୟ ଉଇକିପିଡ଼ିଆ ପରି ଅଧିକ ‘ଇସ୍ରାଏଲୀ ଉଇକିପିଡ଼ିଆ’ ଭାବେ ଦେଖାଯାଏ। ଏଥିରେ ଗୁପ୍ତ ଭାବରେ ଇସ୍ରାଏଲ ପକ୍ଷପାତ ଥିବା ଦେଖାଯାଏ।” ଇତିହାସବିଦ୍ ଶିରା କ୍ଲାଇନ୍ ୨୦୨୪ମସିହାରେ ଇଂରାଜୀ ଓ ହିବ୍ରୁ ଉଇକିପିଡ଼ିଆରେ ଗାଜା ଯୁଦ୍ଧର ଆବରଣକୁ ତୁଳନା କରି କହିଥିଲେ, “ଯେଉଁଠି ବିକୃତି ରହିଛି, ସେଗୁଡ଼ିକ ହିବ୍ରୁ ଉଇକିପିଡ଼ିଆରେ ଅଛି।”

 ୨୦୧୦ କ୍ନେସେଟ୍ ସଭା 
1,00,000 ଲେଖା ପୂର୍ତ୍ତି ଉପଲକ୍ଷେ, ଇସ୍ରାଏଲୀ ସଂସଦ କ୍ନେସେଟ୍ର ବିଜ୍ଞାନ ଓ ପ୍ରଯୁକ୍ତି କମିଟି ୨ ଫେବୃଆରୀ ୨୦୧୦ର ସକାଳ ସଭାକୁ ଉଇକିପିଡ଼ିଆ ଅବଦାନକାରୀ ଓ ବ୍ୟବହାରକାରୀମାନଙ୍କୁ ଆମନ୍ତ୍ରଣ କରିଥିଲା, ଯେଉଁଠାରେ ଉଇକିପିଡ଼ିଆ ଓ ଅନ୍ୟାନ୍ୟ ଖୋଲା-ସ୍ରୋତ ସମ୍ପଦ ବିଷୟରେ ଆଲୋଚନା ହୋଇଥିଲା। ସେଠାରେ କିଛି ଉଇକିପିଡ଼ିଆ ଅବଦାନକାରୀ “ମୁକ୍ତ ଅନଲାଇନ୍ ହିବ୍ରୁ ଭାଷା ଜ୍ଞାନକୋଷ ସଂଗ୍ରହ କରିବାରେ ସରକାରୀ ସହଯୋଗର ଅଭାବ” ଉପରେ ସମାଲୋଚନା କରିଥିଲେ। ସେମାନେ ବିଦେଶରେ ଥିବା ଉଇକିପିଡ଼ିଆ ସମ୍ପାଦକମାନଙ୍କର ଅଭିଯୋଗ ମଧ୍ୟ ସେୟାର କରିଥିଲେ ଯେ, ଇସ୍ରାଏଲ ରକ୍ଷା ବାହିନୀ ଇଣ୍ଟରନେଟରେ ମୁକ୍ତ ଭାବରେ ପୁନଃବିତରଣ ପାଇଁ ଫଟୋ ମୁକ୍ତ କରୁନଥିବାରୁ, ଗାଜା ଯୁଦ୍ଧ ଓ 2006 ଲେବାନନ୍ ଯୁଦ୍ଧ ପରି ଭିଷୟରେ ଲେଖା ପାଇଁ ଉପଲବ୍ଧ ଛବିର ଏକମାତ୍ର ଉତ୍ସ ପାଲେସ୍ତିନୀମାନେ ହେଉଛନ୍ତି।

 ଆଧାର 

ଶ୍ରେଣୀ:ଉଇକିପିଡ଼ିଆ ସଂସ୍କରଣ